cyanic-selkie/wikianc huggingface dataset:
Torfbær
Viðhald
thumb|Bænhúsið á [[Núpsstaður|Núpsstað.]] hægri|thumb|Gamall klömbruhlaðinn torfveggur í [[Laufás (Grýtubakkahreppi)|Laufási við Eyjafjörð.]] Torfbæirnir voru samt lélegur húsakostur, og oft þurfti að lappa upp á slíkar byggingar, þar sem torf endist yfirleitt skemur en annað byggingarefni. Í Þjóðólfi, árið 1863, er því lýst hvað gerði það að verkum að skjanna þurfti oft upp á torfbæi og sagt frá því að Íslendingar séu:
Torfhleðsla er handverk sem var í þann veginn að glatast og örfáir sem kunnu handbragðið en á síðustu árum hefur áhugi vaknað á að varðveita þá þekkingu og reynslu sem byggðist upp á þúsund árum og hafa meðal annars verið haldin námskeið í torfhleðslu til að kenna fólki að nýta torf til mannvirkjagerðar.
Annað
Ísland hefur sent inn tillögu að 12 torfhús og 2 torfkirkjur verði settar á Heimsminjaskrá UNESCO yfir menningararf.
Tindfjöll
thumb|Tindfjöll eru í forgrunni til vinstri á mynd. Tindfjöll eru fjöll rétt sunnan Tindfjallajökuls. Hæsti tindurinn heitir Tindur og er 1251 metrar.
Asíudvergyllir
Asíudvergyllir (fræðiheiti: Sambucus adnata) er planta af geitblaðsætt sem var lýst af Nathaniel Wallich. Engar undirtegundir eru skráðar í Catalogue of Life.
Stjörnustríð: Klónastríðin
Stjörnustríð: Klónastríðin (Star Wars: The Clone Wars) er kvikmynd frá 2008 í Stjörnustríðs-seríunni, en henni var leikstýrt af Dave Filoni. Saga myndarinnar á sér stað á milli tíma Stjörnustríðs: Annars hluta: árásar Klónanna (2002) og Stjörnustríðs: Þriðja hluta - Hefndar Sithsins (2005).
Loðvík 12.
Loðvík 12. (27. júní 1462 – 1. janúar 1515) var konungur Frakklands frá 1498 til dauðadags og áður hertogi af Orléans frá 1465.
Hertogi af Orléans
Loðvík var sonur Karls hertoga af Orléans og Maríu af Cleves og varð hertogi þriggja ára gamall, þegar faðir hans lést. Ungur að aldri tók hann þátt í uppreisn aðalsmanna gegn konunginum, Karli 8. frænda sínum, og var handtekinn og hafður í haldi í þrjú ár en þá var honum sleppt og tók hann síðan þátt í herferðum á Ítalíu með Karli.
Karl var ekki orðinn þrítugur og átti unga konu sem ól barn á hverju ári svo að Loðvík hefur varla búist við að erfa krúnuna þótt hann væri kominn í beinan karllegg af Karli 5., sem var Frakkakonungur 1364-1380. Þó fór svo að Karl 8. lést óvænt 1498 eftir að hafa orðið fyrir slysi þegar hann var að leika jeu de paume. Öll börn hans og konu hans, Önnu af Bretagne, voru þá dáin og stóð Loðvík næstur til ríkiserfða þótt fjarskyldur væri.
Hjúskaparmál konungs
Í hjúskaparsamningi sem gerður hafði verið milli Karls og Önnu 1491 var áskilið að ef þau dæju barnlaus skyldi hún giftast eftirmanni hans, en hún var þá ríkasta kona Evrópu og Frakkakonungar höfðu mikinn hug á að ná erfðaríki hennar, Bretagne, undir sig. Sá galli var að vísu á göf Njarðar að Loðvík var þegar kvæntur, hafði gengið að eiga Jóhönnu, systur Karls 8. 1476, þegar hann var um 14 ára og hún 12 ára.
Loðvík brá á það ráð að krefjast ógildingar hjónabandsins vegna þess að kona hans væri vansköpuð og hann hefði ekki getað uppfyllt hjúskaparskyldur sínar vegna fötlunar hennar, enda væru þau barnlaus eftir 22 ára hjónaband. Jóhanna barðist hart á móti og leiddi fram vitni um að hjónabandið hefði víst verið fullkomnað. Loðvík hefði vafalaust ekki fengið sínu framgengt ef Alexander VI páfi hefði verið hlutlaus dómari en af pólitískum ástæðum úrskurðaði hann konungi í vil. Var hjónaband konungshjónanna ógilt 15. desember 1498 og Loðvík giftist Önnu 8. janúar 1499.
Stjórnartíð Loðvíks
thumb|left|Loðvík skrifar Önnu drottningu bréf frá Ítalíu. Loðvík var meira en hálffertugur þegar hann hann erfði kórónuna óundirbúinn en reyndist öflugur ríkisstjórnandi. Hann gerði endurbætur á franska réttarkerfinu og stjórnsýslunni og dró úr skattheimtu. Honum gekk vel að fást við valdamikla aðalsmenn og tókst að gera stjórnkerfið stöðugra.
Hann lét einnig til sín taka í utanríkismálum, hélt áfram að herja á Ítalíu og náði Mílanó á sitt vald 1499. Árið 1509 vann hann góðan sigur í stríði við Feneyinga. Þó fór að draga úr velgengni hans um 1510, einkum eftir að Júlíus II varð páfi og stofnaði Heilaga bandalagið til að berjast gegn ásælni Frakka á Ítalíu. Voru Frakkar hraktir frá Mílanó 1513.
Þótt herfarir Loðvíks væru kostnaðarsamar báru endurbætur hans í ríkisfjármálum svo góðan árangur að hallarekstur krúnunnar jókst ekkert og Loðvík var vinsæll hjá þegnum sínum.
Fjölskylda
Loðvík og Anna drottning áttu sjö börn. Fimm fæddust andvana en tvær dætur lifðu, Þær voru hins vegar ekki gjaldgengar til ríkiserfða í Frakklandi því þar erfðist krúna ekki í kvenlegg og þegar Loðvík fór að óttast að Anna ætti ekki eftir að ala honum son ákvað hann að Claude, eldri dóttirin skyldi giftast Frans af Angoulême, sem stóð næstur til ríkiserfða í Frakklandi. Claude var ríkisarfi í Bretagne, því þar gátu konur erft ríkið, og þetta var því enn ein tilraun Frakkakonunga til að sameina hertogadæmið Frakklandi. Anna drottning vildi viðhalda sjálfstæði Bretagne og neitaði að samþykkja ráðahaginn. Hún dó í janúar 1514 og giftust þau Claude og Frans nokkrum mánuðum síðar.
Loðvík var rúmlega fimmtugur þegar Anna dó og hafði enn færi á að bæta úr sonarleysinu. Hann giftist Maríu Tudor, 18 ára systur Hinriks 8. Englandskonungs, 9. október sama ár en dó á nýársdag 1515 og var sagt að ofreynsla í hjónasænginni hefði orðið honum að aldurtila. Frans frændi hans og tengdasonur erfði því ríkið.
Prestaskólinn
Prestaskólinn var skóli í Reykjavík sem ætlað var að mennta presta til starfa á Íslandi. Hann var stofnaður í kjölfar þess að Bessastaðaskóli var lagður niður og Lærði skólinn í Reykjavík stofnaður 1846. Prestaskólinn var stofnaður ári síðar, eða 1847. Til 1851 var Prestaskólinn starfræktur í húsi Lærða skólans í Þingholtunum. Námið var tvö ár, einkum ætlað þeim sem ekki áttu þess kost að sækja guðfræðimenntun til Kaupmannahafnarháskóla. Fyrsti forstöðumaður skólans var Pétur Pétursson, síðar biskup Íslands. Við stofnun Háskóla Íslands 1911 var Prestaskólinn, ásamt Læknaskólanum og Lagaskólanum sameinaður honum og varð að guðfræðideild Háskóla Íslands.
Burn Notice (2. þáttaröð)
Önnur þáttaröðin af Burn Notice var frumsýnd 10. júní 2008 og sýndir voru sextán þættir.
Ingi Bauer
Ingi Þór Garðarsson (f.10. júní 1992), sem er betur þekktur undir listamannsnafninu sínu Ingi Bauer, er íslenskur tónlistarmaður, plötusnúður og stofnandi YouTube rásarinnar Ice Cold.
Æviágrip
Ingi Bauer er fæddur og uppalinn í Hafnarfirðinum. Á sínum yngri árum fór hann í Setbergsskóla þar sem helstu áhugamál hans voru flugvélar og leiklist. Ingi Bauer ákvað svo að fara í Flensborgarskólann þar sem hann kynntist besta vini sínum. Þeir ákváðu að stofna YouTube rásina Ice Cold. Ingi byrjaði svo að gefa út tónlist á SoundCloud og fékk yfir 2 milljónir spilana þar áður en hann færði sig yfir í íslenskan markað.
Meðal þekktustu laga hans er lagið „Upp Til Hópa“ sem hann gaf út með rapparanum Herra Hnetusmjör, en það lag var bæði tilnefnt sem lag ársins á Hlustendaverðlaunum FM957 og Íslensku Tónlistarverðlaunum árið 2019. Á síðustu árum hefur hann gefið út tvær breiðskífur ásamt því að gefa út lög reglulega, en platan hans Bau Air var tilnefnd sem plata ársins 2022 á Hlustendaverðlaunum FM957.
Upphaf
Árið 2011 stofnaði Ingi Bauer YouTube rásina Ice Cold ásamt vini sínum Stefáni Atla. Fyrstu árin einblíndu þeir á að búa til stuttmyndir með húmor og miklum hasar. Fyrsta stuttmynd þeirra Eiturlyf var tilnefnd til verðlauna og síðar gáfu þeir út mikið magn af stuttmyndum. Í kringum 2013 ákváðu þeir félagar að reyna fyrir sér í tónlistinni með því að gera ábreiður af vinsælum erlendum lögum með íslenskum texta. Helst ber að nefna lagið „Bagg & Cod“ sem naut mikilla vinsælda á þeim tíma.
Vlog
Þegar Ingi og Stefán voru að keyra upp í studio til Inga Bauer ákvað Stefán að ná í símann sinn og taka upp byrjunina á fyrsta vloggi Ice Cold. Eftir það var ekki aftur snúið hjá þeim félögum þar sem þeir bjuggu til í heildina yfir 70 vlogs. Lítið var um að Íslendingar væru að vlogga á þessum tíma og sáu þeir félagar að þetta væri eitthvað sem vantaði. Vloggin þeirra sýndu allt frá því hvernig þeir stofnuðu fyrirtæki yfir í að hanga með þekktum leikurum og tónlistarmönnum.
Streymi
Þegar tölvuleikurinn Fortnite kom út ákváðu þeir að byrja að streyma í beinni útsendingu frá því þegar þeir spiluðu leikinn. Þeir fengu til sín góða gesti eins og Pétur Jóhann og Steinda Jr. Eftir það urðu þeir stærstu tölvuleikjastreymendur á Íslandi fyrir íslenskan markað.
Endalok
Árið 2021 ákváðu Ingi og Stefán að hætta með Ice Cold rásina og einbeita sér að sínum eigin frama.
Fulltrúadeildarkosningar í Bandaríkjunum 2019
Sérstakar fulltrúadeildarkosningar fóru fram í þremur kjördæmi í Bandaríkjunum árið 2019.
12. kjördæmi Pennsylvaníu
Tom Marino sitjandi þingmaður (R) sagði af sér þann 23. janúar. Sérstakar kosningar fóru fram þann 21. maí.
3. kjördæmi Norður-Karólínu
Walter B. Jones Jr. sitjandi þingmaður (R) dó þann 10. febrúar. Sérstakar kosningar fóru fram þann 10. september.
Lífið (ljóð)
Lífið er íslenskt ljóð efir Kristján frá Djúpalæk. Ljóðið birtist í lagi Vilhjálms Vilhjálmssonar „Lífið er kvikmynd“.
Forsætisráðherra Kúbu
thumb|right|Fáni forsætisráðherra Kúbu. Forsætisráðherra Kúbu er staða í ríkisstjórn Kúbu. Staðan var til frá því stjórnarskrá Kúbu var tekin upp 1940 þar til ný stjórnarskrá var tekin upp 1976. Þá voru embætti forseta og forsætisráðherra sameinuð í eitt. Forsætisráðherraembættið var tekið upp á ný með stjórnskipunarbreytingum árið 2019.
Fyrsti forsætisráðherra Kúbu var Carlos Saladrigas Zayas, frændi fyrrum forseta Alfredo Zayas. Fulgencio Batista var bæði forseti og forsætisráðherra í einn mánuð 1952 í kjölfar valdaráns en ríkti síðan sem einræðisherra til 1959 þegar honum var steypt af stóli í byltingunni. Skömmu eftir byltinguna tók Fidel Castro við embættinu en Osvaldo Dorticós Torrado varð forseti.
Árið 2019 var embætti forsætisráðherra tekið upp að nýju og Manuel Marrero Cruz var útnefndur fyrsti forsætisráðherra landsins frá árinu 1976.
John Duns Scotus
John Duns Scotus (u.þ.b. 1266 – 8. nóvember 1308) var skoskur fyrirlesari og skólaspekingur, og einn af helstu guðfræðingum og heimspekingum hámiðalda. Hann fékk viðurnefnið Doctor Subtilis vegna þess hve mönnum þótti hann beita gegnumlýsandi og hárfínni rökhugsun.
Heimspekingar 16. aldar höfðu ekki nærri því jafn mikið álit á honum og menn fyrri alda, og litu á hann sem glammrandi sófista. Það varð til þess að lærðir menn í Bretlandi tóku að nefna tornæma nemandur sína (tossana) eða tornæmt fólk yfirleitt, „dunce“, en það er leitt af miðnafni hans (sbr. Duns<dunce). Einnig var og er talað um „dunce cap“ á ensku, þ.e. tossahúfuna (eða tossaspísshattinn) sem tíðkaðist á Bretlandi og víðar, alveg fram á 20. öld.
Ingimar Eydal
thumb|Mynd af Ingimar á hljómplötu. Róbert Ingimar Eydal (20. október 1936 - 10. janúar 1993) var íslenskur tónlistarmaður. Hann var einn vinsælasti hljómsveitarstjóri á Íslandi og fjölhæfur tónlistarmaður. Hljóðfæri hans var píanó.
Höttur
Íþróttafélagið Höttur er íslenskt íþróttafélag sem er staðsett á Egilsstöðum. Félagið keppir í knattspyrnu, körfubolta og hópfimleikum. Knattspyrna hefur verið aðal íþróttin hjá Hetti frá því að félagið var stofnað árið 1974 og hafa fjölmargar íþróttir verið teknar í iðkun hjá þessu unga Íþróttafélagi. Körfuknattleiksliðið er heldur betur að gera það gott en þeir munu að spila í deild þeirra bestu, aftur eftir að hafa fallið úr henni eftir stutta dvöl.
Ingimar Eydal
Ingimar fæddist á Akureyri árið 1936. Foreldrar hans voru Hörður Ólafur Eydal, starfsmaður Mjólkursamlags KEA á Akureyri, og Pálína Indriðadóttir húsfreyja. Ingimar hóf að spila fyrir dansi þrettán ára með Karli Adolfssyni á Hótel Norðurlandi, spilaði í Alþýðuhúsinu á Akureyri 1952-54, á Hótel KEA 1954-56, á Hótel Borg 1956-57 og í Alþýðuhúsinu 1956-63. Hann stofnaði eigin hljómsveit 1962, Hljómsveit Ingimars Eydal sem lék í Sjallanum á Akureyri um margra áratuga skeið. Meðal þekktari laga hljómsveitarinnar voru Á sjó, Vor í Vaglaskógi, Í sól og sumaryl, Hún er svo sæt og Litla sæta ljúfan góða. Hann vann með tónlistarmönnum eins og Vilhjálmi Vilhjálmssyni, Helenu Eyjólfsdóttur, Þorvaldi Halldórssyni og bróður sínum Finni Eydal.
Höttur
Knattspyrna
Eins og áður segir er og hefur knattspyrna alltaf verið aðalíþróttin hjá Hetti þó svo að karfan sé að gera sig tilbúin að taka við því kefli, hefur knattspyrnan alltaf verið til staðar og verið í Íslandsmótinu. Höttur hefur einu sinni komist upp í Inkasso deildina (þá 1.deild) og gerðist það árið 2012.
Ingimar Eydal
Ingimar lauk kennaraprófi frá KÍ 1957 og stundaði viðbótarnám við KHÍ. Hann kenndi við Tónlistarskólann á Dalvík 1964-66 og við Gagnfræðaskólann á Akureyri um langt árabil frá 1967.
Höttur
Körfuknattleikur
Höttur spilar í Úrvalsdeild karla. Heimavöllur þeirra er MVA-Höllinn.
Ingimar Eydal
Ingimar var varabæjarfulltrúi á Akureyri, sat í Umhverfismálanefnd Akureyrar, var formaður Akureyrardeildar Norræna félagsins, sat í stjórn Akureyrardeildar KEA, í Æskulýðsráði og Áfengisvarnanefnd, var æðstitemplar stúkunnar Brynju, þingtemplar Eyfirðinga og lengi stjórnarformaður fyrirtækja IOGT á Akureyri.
Ingimar lést árið 1993 úr krabbameini. Eftirlifandi eiginkona Ingimars er Ásta Sigurðardóttir sjúkraliði og eignuðust þau fjögur börn.
Munablómsætt
Munablómsætt (latína: Boraginaceae) eða munablómaætt er ætt blómplantna. Ættin inniheldur að mestu jurtkenndar tegundir sem lifa í Evrópu og Asíu, sérstaklega umhverfis Miðjarðarhafið.
Einkenni
Laufin, stönglar og blómskipan eru yfirleitt loðin. Laufin eru stakstæð, heilrend og án axlarblaða.
Ólafur Jóhann Engilbertsson
Ólafur J. Engilbertsson er fæddur 1960 á Tyrðilmýri á Snæfjallaströnd við norðanvert Ísafjarðardjúp. Ólafur er MA í hagnýtri menningarmiðlun, sagnfræðingur, leikmyndahöfundur og grafískur hönnuður. Hann stundaði nám í leikmyndahönnun við Institut del teatre í Barcelona og er höfundur leikmynda við fjölmörg verk í sjónvarpi, kvikmyndum og leikhúsum. Grafíska hönnun nam hann við Academy of Art College í San Francisco. Hann hefur hannað firmamerki, bókakápur, geisladiska, bæklinga og skilti auk hátt á sjöunda tug sögusýninga fyrir Sögumiðlun ehf. Ólafur nam bæði sagnfræði og hagnýta menningarmiðlun við Háskóla Íslands. Jafnframt því að vera framkvæmdastjóri Sögumiðlunar er Ólafur formaður stjórnar Snjáfjallaseturs þar sem hann hefur stjórnað fjölda menningarviðburða, sýningum, málþingum, tónleikum og blönduðum dagskrám. Ólafur er auk þess í stjórn Smekkleysu SM ehf. og Félags um Listasafns Samúels í Selárdal.
Botnleðja
Botnleðja er íslensk rokkhljómsveit sem var stofnuð af nokkrum piltum í Hafnarfirði snemma í byrjun 10. áratugsins. Hún er skipuð þeim Heiðari Erni Kristjánssyni sem syngur og spilar á gítar, Ragnari Páli Steinssyni á bassa og Haraldi Frey Gíslasyni á trommum. Hljómsveitin vann músíktilraunir árið 1995. Botnleðja fór í tónleikaferðalag um Bretland og hitaði upp fyrir ensku hljómsveitina Blur árið 1997. Hljómsveitin tók þátt í undankeppni Söngvakeppni evrópskra sjónvarpsstöðva árið 2003 með lagið Eurovísa og hafnaði þar í öðru sæti, eftir Birgittu Haukdal.
Botnleðja kom úr 10 ára dvala árið 2023 þegar sveitin hitaði upp fyrir hljómsveitina Pavement í Hörpu.
Meðlimir
Kristinn Gunnar Blöndal var hljómborðsleikari hljómsveitarinnar á því tímabili sem hún gerði Magnyl. Gítarleikarinn Andri Freyr Viðarsson tók við af Kristni og tók þátt í mörgum hljómleikaferðum hljómsveitarinnar víða um heim og hérlendis. Hann spilaði ekki inn á plötu með Botnleðju. Heiðar og Haraldur eru líka hluti af Hafnarfjarðarmafíunni, Stuðningsveit Fimleikafélags Hafnarfjarðar og Pollapönk.
Tenglar
<!-- Það sem hér er fyrir neðan er að stórum hluta skrifað af óhlutlausu sjónarmiði, þarf að endurskrifa sumt af því og færa upp.
Árið 1995 tóku þeir þátt í Músíktilraunum og unnu. Í þá daga var alltaf rúmur sólahringur í upptökuveri verðlaunin fyrir að sigra Músíktilraunir. Botnleðja fékk það líka og tók upp fyrstu plötu sína Drullumall. Aðrar plötur sem hljómsveitin hefur gefið út eru Fólk er fífl (1996), Magnyl (1998), Douglas Dakota (2000) og Iclenad National Park sem kom út seint á árinu 2003.
Árið 1997 var gott ár fyrir Botnleðju. Þeir ákváðu að fara til útlanda að spila og þeir spiluðu með Blur á tónleikarferðalagi þeirra. Þeir tóku sjaldnar að sér að spila á fámennum tónleikum á Íslandi, tóku upp enska nafnið Silt og bættu við meðlim. Kristinn Gunnar Blöndal sem glamraði með og spilaði á orgel. Þriðja platan var svo tekin upp árið 1998 og fékk hún nafnið Magnyl. Þeir héldu svo aftur til Bretlandseyja og voru á tónleikaferðalagi þar. Árið 2000 tóku þeir svo upp fjórðu plötu sína Douglas Dakota sem var tekin upp í Englandi. Eftir þá plötu hætti Kristinn í bandinu og Botnleðja fór í sína upprunalegu mynd og er það enn þann dag í dag.
Þeir fóru svo í undankeppni Eurovision 2003 með lagið Euro/Visa en komust ekki til Lettlands. Svo tóku þeir lagið „Ég er frjáls“ sem Bítlavinafélagið tók m.a. fyrir Samfylkinguna. Árið 2003 gaf sveitin út plötuna Iceland National Park sem átti einnig að vera gefin út undir nafninu Silt en ekkert varð af því. Allir textar eru á ensku. Einnig kom enska útgáfan af Euro/Visa á þeirri plötu sem fékk nafnið „Human Clicktrack“. -->
Taphrina pruni
Taphrina pruni er sveppur sem var lýst af Tul. 1866. Hann sníkir á tegundum af heggættkvísl.
Codex Boreelianus
Codex Boreelianus (Skammstafað Fe (Wettstein), 09 (Gregory) eða ε 86 (von Soden) er með handrit af Nýja testamentinu. Það er skrifað með hástöfum á forngrísku og var unnið á 9. öld e.Kr. Handritið er geymt í Universität Utrecht (Ms. 1) í Utrecht.
Í handritinu eru textar guðspjallanna fjögurra. Handritið er nú 204 blöð (28,5 x 22 cm).
Textinn er í 2 dálkum, 19 línur á hverri síðu.
Ljóðmælandi
Ljóðmælandi er sá sem talar í ljóðinu og höfundur velur honum sjónarhorn.
Skrúfa
thumb|right|Ólíkar skrúfur Skrúfa er járnhlutur með spírallaga skrúfgangi, og höfuð skrúfunnar er stærra en skrúfgangurinn. Skrúfur eru notaðar til að festa hluti, og eru oft reknar, negldar eða skrúfaðar í við oft með skrúfjárni.
Plymouth
thumb|240px|Plymouth Hoe Plymouth (borið fram á ensku) er borg sem stendur við strönd Devon í Englandi. Hún er um það bil 310 km suðvestan við London. Plymouth liggur á milli ósa ánna Plym í austri og Tamar í vestri, þar sem þær renna út í Plymouth-sund.
Saga borgarinnar hófst í bronsöld byggð hófst á Mount Batten, skaga sem liggur hjá núverandi borg. Þessi byggð stækkaði mikið undir stjórn Rómaverja og varð mikilvæg verslunarstöð. Þá var núverandi borg stofnuð þar sem þorpið Sutton stóð. Árið 1620 fóru Pílagrímarnir frá Plymouth til Nýa heimsins og stofnuðu nýlendu þar sem nú eru Bandaríkin. Þetta var önnur nýlenda Breta þar. Í ensku borgarastyrjöldinni var Plymouth hernumin og henni var stjórnað af þinghernum frá 1642 til 1646.
Í iðnbyltingunni stækkaði Plymouth mikið og varð mikilvæg flutningahöfn. Innflutingur frá Ameríku fór þar í gegn og þar voru byggð skip fyrir konunglega breska sjóherinn. Vegna mikilvægi borgarinnar var Plymouth skotmark í Seinni heimsstyrjöldinni. Hún var eyðilögð að hluta í styrjöldinni og síðan endurbyggð.
Árið 2015 bjuggu um það bil 265.000 manns í Plymouth sem er 15. stærsta borg Bretlands. Skipasmíðar eru enn stór atvinnugrein en hagkerfi borgarinnar byggist nú fremur á þjónustustarfsemi. Í Plymouth er 11. stærsti háskóli Bretlands, Plymouth-háskóli. Þar er líka stærsta flotastöð í Evrópu, HMNB Devonport. Hægt er að fara til bæði Frakklands og Spánar með ferju frá Plymouth.
1527
thumb|right|Keisarahermenn ræna og rupla í [[Róm.]] thumb|right|[[Niccolò Machiavelli. Hluti af málverki eftir Santi di Tito.]] Árið 1527 (MDXXVII í rómverskum tölum)
Á Íslandi
Fædd
Dáin
Erlendis
Dáin
Niccolò Machiavelli
thumb|right|Málverk af Machiavelli eftir [[Santi di Tito (1536 – 1602 ]] thumb|right|Minnismerki um Machiavelli í kirkjunni [[Santa Croce í Flórens ]] Niccolò Machiavelli (3. maí 1469 – 21. júní 1527) var ítalskur heimspekingur, rithöfundur og stjórnmálamaður sem er einkum þekktur fyrir kenningar sínar í stjórnmálafræði sem hann setti fram í bókinni Furstinn (um 1513), en einnig fyrir ljóð og leikverk. Hann fæddist í Flórens og hóf feril sinn sem opinber starfsmaður í þjónustu lýðveldisins frá 1494 til 1512 og ferðaðist um Evrópu sem sendifulltrúi. Þegar Mediciættin náði aftur völdum var hann ákærður fyrir þátttöku í samsæri gegn þeim, settur í fangelsi og pyntaður. Leó X, nýi Medici-páfinn, fékk hann lausan og hann settist þá að í sveit utan við San Casciano, nærri Flórens, þar sem hann helgaði sig ritstörfum. Við hann er kennd (með réttu eða röngu) sú stjórnmálaheimspeki sem gengur út á að tilgangurinn helgi meðalið.
Stjórnmálaheimspeki Machiavelli
Rit Machiavelli um stjórnspeki (þá helst Furstinn, þar sem hann heldur sig við umræðu furstadæma) lýsa með skarpskyggni og raunsæi stjórnmálalífi þess tíma, verk hans má þó yfirfæra á nútíma stjórnmál. Ólíkt heilögum Tómasi —sem taldi það vera í eðli mannsins að uppfylla tilætlanir Guðs— þá segir hann eðli mannsins einkennast af eigingirni, fégirni og grimmd. Meginmarkmið landstjórnar er að auka vald landsins og stjórnendur þess ættu ávallt að sniðganga siðferðisreglur, lög og loforð þegar kemur að því að tryggja og auka völd, þeir lúti þó einni reglu og hún er að tryggja hagsmuni ríkisins. Furstinn (m.ö.o. stjórnendurnir) ætti því að sitja einn um völd og láta trú og annað ekki trufla sig. Furstinn ætti að virða eðli þegna sinna en notfæra sér þörf þeirra fyrir öryggi og vernd. Velferð þeirra er honum þó algjört aukaatriði, nema það henti til valdaaukninga. Í ritinu Orðræðan metur hann á svipaðan hátt ýmis stjórnkerfi og kemst að raun um að lýðveldi sé líklegast besta og stöðugasta kerfið ef það nýtur stuðnings þegnanna.
thumb|right|"Niccolò Machiavelli"
Sól rís 1980-2020
Sól rís 1980-2020 er safnplata með íslenska tónlistarmanninum Bubba Morthens sem kom út þann 1. desember 2020. Platan var sjöunda safnplata Bubba á ferlinum.
Lagalisti
Plata eitt: A-hlið
Ísbjarnarblús (Bubbi Morthens)
Hiroshima (Utangarðsmenn)
Ha ha ha (Rækjureggae) (Utangarðsmenn)
Blindsker (Das Kapital)
Stúlkan sem starir á hafið (Bubbi Morthens)
Plata eitt: B-hlið
Sól rís (Bubbi Morthens)
Stórir strákar fá Raflost (Egó)
Hrognin eru að koma (Bubbi Morthens)
Lög og regla (Bubbi Morthens)
Fatlafól (Bubbi og Megas)
Syneta (Bubbi Morthens)
Stál og hnífur (Bubbi Morthens)
Plata tvö: C-hlið
Kyrlátt kvöld (Utangarðsmenn)
Talað við gluggann (Bubbi Morthens)
Er nauðsynlegt að skjóta þá (Bubbi Morthens)
Frelsarans slóð (Bubbi Morthens)
Strákarnir á Borginni (Bubbi Morthens)
Það er gott að elska (Bubbi Morthens)
Plata tvö: D-hlið
Aldrei fór ég suður (Bubbi Morthens)
Móðir (Egó)
Háflóð (Bubbi Morthens)
Afgan (Bubbi Morthens)
Plata þrjú: E-hlið
Fjöllin hafa vakað (Egó)
Sumarið er tíminn (GCD)
Trúir þú á engla (Bubbi Morthens)
Fallegur dagur (Bubbi Morthens)
Regnbogans stræti (Bubbi Morthens)
Plata þrjú: F-hlið
Rómeó og Júlía (Bubbi Morthens)
Með þér (Bubbi Morthens)
Án þín (Bubbi og Katrín Halldóra Sigurðardóttir)
Við Gróttu (Bubbi, Stríð og friður)
Broddsúla
Broddsúla eða óbelíska er ferstrend steinsúla, oftast einsteinungur með strýtulaga toppi. Broddsúlur eru á mörgum þekktum torgum. Flestar broddsúlur eru skreyttar myndletri. Slíkar súlur hafa verið höggnar allt frá dögum Forn-egypta en þeir hjuggu súlur, oftast úr rauðu graníti í einu lagi úr bergi og reistu fyrir framan grafhýsi og hof. Af ummerkjum eftir eina súlu sem ekki var flutt á áfangastað má ráða að broddsúlur voru gerðar þannig að hentugt berg var sléttað og síðan gert síki í kringum klettinn. Grafnir voru skurðir undir klettinn og fylltir af trédrumbum sem tútnuðu út af vatninu svo kletturinn losnaði frá. Síðan var steinsúlan dregin niður að á og flutt með flutningapramma. Í spádómsbók Jeremía segir: „Hann mun brjóta sundur súlurnar í Betsemes í Egyptalandi“ en það gæti átt við broddsúlur í borginni Helíópolis en sú borg nefndist á egypsku Junu og voru einar fyrstu þekktu broddsúlur reistar.
Austurasíubý
Austurasíubý eða austurasískt hunangsbý (fræðiheiti: Apis cerana ) er býflugnategund með útbreiðslu í suður, suðaustur og austur Asíu. Hún er systurtegund Apis koschevnikovi og eru báðar í sömu deild og alibýfluga. . Er hún mjög áþekk alibýflugu í útliti og hegðun og hefur einnig verið nýtt um aldir eins og hún. Flugurnar og búin eru hinsvegar minni og uppskeran eftir því. Þrátt fyrir skyldleika geta þær ekki eignast afkvæmi með alibýflugum eða rauðbýum.
Þær geta flogið í kaldara veðri heldur en alibýflugur og geta því farið fyrr af stað um morguninn.
Varroa mítillinn (bæði V. destructor og V. jacobsoni) þróaðist upphaflega með austurasíubýi, sem og einfrumungurinn (eða sveppur) Nosema ceranae. Hvorutveggja eru miklir skaðvaldar í býflugnarækt.
Undirtegundir
Austurasíubýum hefur gjarnan verið skift í 6-8 undirtegundir, en deilt er um hversu stætt er á því, hvort einhverjar þeirra séu sjálfstæðar tegundir eða eingöngu landfræðileg afbrigði og jafnvel hver séu mörkin á milli þeirra. Samkvæmt Radloff et al., 2010 er flokkunin eftir formgerð og ekki undirtegundir (sjá kort til vinstri) Samkvæmt Engel (1999) eru undirtegundirnar þessar;
Papúapokaskotta
Papúapokaskotta (fræðiheiti: Distoechurus pennatus) er tegund pokadýra.
Gráelri
Gráelri (Alnus incana) er meðalstórt tré af birkiætt. Það verður 15-20 metra hæst og vaxtalag er frá margstofna tré eða runna til einstofna trés með keilulaga krónu. Tréð hefur svepprót eins og önnur elri.
Undirtegundir
Undirtegundir eru 4-6 talsins. Sumir líta á einstakar undirtegundir sem sér tegund.
Á Íslandi
Gráelri verður allt að 15 metrar á Íslandi. Það blómstrar reklum snemma vors og blóm skemmast oft í vorfrostum sem dregur úr frætekju. Þrátt fyrir það er kal á sprotum sjaldgæft. Norsk og finnsk kvæmi eru vel aðlöguð íslenskum aðstæðum. Blæelri hefur einnig verið reynt á Íslandi. Reynsla er lítil en blæelri er hraðvaxnara en evrópska systurtegund sín.
Mitsuo Ogasawara
Mitsuo Ogasawara (fæddur 5. apríl 1979) er japanskur knattspyrnumaður. Hann spilaði 53 leiki og skoraði 7 mörk með landsliðinu.
Hamborgari
thumb|right|Hamborgari Hamborgari er samloka með kjöti, hakki, sem ýmist er steikt á pönnu eða grillað. Kjötið sjálft er kryddað með hentugu kryddi og sett í hamborgarabrauð. Álegg, s.s. grænmeti og sósa, er haft á milli. Hamborgari er vinsæll skyndibiti eins og pizza (flatbaka) og samloka.
Árhringjatímatal
thumb|240px|Borað eftir sýni til að telja árhringi og aldursgreina timbur thumb|right|240px|Pinus taeda Þversnið í trjábol, árhringir, [[Cheraw, Suður-Karólína]] Árhringjatímatal eða trjáhringjatímatal er vísindaleg aðferð til að aldursgreina timbur með því að rannsaka vaxtarmynstur árhringja. Þessi aðferð var fundin upp og þróuð á 20. öld, fyrst af Andrew E. Douglass, sem stofnaði rannsóknarstofu í trjáhringjafræðum við Arizonaháskóla. Með þessari aðferð er hægt að aldursgreina timbur svo nákvæmlega, að varla skeikar ári.
Á þeim breiddargráðum, þar sem eru umtalsverð árstíðaskipti, myndast árhringir þegar tré vaxa, og er sá yngsti næst berkinum. Þykkt árhringjanna fer eftir loftslagi á þeim tíma þegar tréð var að vaxa. Við góð skilyrði, þegar hlýtt er og rakt, verða árhringir þykkir, í hörðum árum verða hringirnir þunnir. Á æviferli trésins myndast samfellt árhringjamynstur, sem endurspeglar loftslagsbreytingar á því tímabili. Af því að loftslag og vaxtarskilyrði geta verið mismunandi eftir löndum, hefur árhringjamynstrið séreinkenni á hverjum stað, þó að það sé svipað í nálægum löndum.
Í vissum heimshlutum hefur tekist að kortleggja vaxtarmynstur trjáa allt að 10.000 ár aftur í tímann, en á öðrum svæðum nær kortlagningin yfir styttra tímabil. Sum tré geta orðið mörg þúsund ára gömul, t.d. risarauðviðir og eikur, og hafa þau auðveldað mönnum að byggja upp árhringjatímatal. Þegar timburleifar finnast, t.d. við fornleifarannsóknir, er hægt að aldursgreina timbrið gróft með geislakolsaðferð, og bera það síðan saman við árhringjamynstur frá svipuðum tíma og fá þannig nákvæma aldursgreiningu. Ef ysta lag timbursins er varðveitt, er hægt að ganga úr skugga um hvaða ár tréð var fellt. Með því að athuga séreinkenni í mynstrinu er stundum hægt að leiða líkur að því í hvaða landi tréð óx upp. Upphaflega var þessi samanburður gerður sjónrænt, en nú eru tölvur notaðar til að finna bestu samsvörun.
thumb|left|240px|Árhringir í óþekktri trjátegund, við Bristol á Englandi
Podocarpus matudae
Podocarpus matudae er sígrænt tré frá mið-Ameríku og Mexíkó.
Exeter
thumb|240px|Dómkirkjan í Exeter
Exeter (borið fram á ensku) er borg í Devon, Englandi. Hún er höfuðborg Devon og þar eru höfuðstöðvar Sýsluráðs Devon. Exeter liggur við ána Exe og er um það bil 60 km fyrir norðaustan við Plymouth og 110 km fyrir suðaustan við Bristol. Árið 2015 var íbúatala um 127.000 manns.
Seljureynir
thumb|Útbreiðsla. Seljureynir (Sorbus aria) er einkennistré undirættkvíslar Aria af reyniviði. Hann er lauffellandi tré, upprunnið frá Norður-Afríku, (og Atlantshafs eyjunum þar), mið og suðurhluta Evrópu og Kákasus. Allt að 15 m hátt tré með keilulaga krónu. Blöðin eru egglaga, ydd sagtennt, gljáandi og hárlaus að ofan, en þétthvíthærð að neðan. Blómin eru hvít í 5 - 7sm hálfsveip. Berin eru rauð með mjölkenndu bragði. Hann kýs helst kalkríkan jarðveg með góðu frárennsli.
Undirtegundir
Tegundin skiptist í eftirfarandi undirtegundir:
Verkfall
thumb|right|Átök lögreglu og verkafólks í [[Teamsters-verkfallinu í Minneapolis í Bandaríkjunum 1934 ]]
Verkfall er skipulögð vinnustöðvun launafólks í fyrirtæki, starfsgrein(um) eða iðnaði til að ná fram til dæmis launahækkun eða bættum vinnuskilyrðum yfirleitt hjá starfsfólki sem fer í verkfall en stundum til að þrýsta á annarra vinnuveitendur, þá kallað "samúðarverkfall". Verkbann er samsvarandi vinnustöðvun að undirlagi atvinnurekenda. Verkföll urðu fyrst almennt notuð í réttindabaráttu launafólks í Iðnbyltingunni þegar þörf skapaðist fyrir mikið af vinnuafli í verksmiðjum.
Dæmi um verkföll
Langvinn verkföll á Íslandi hafa t.d. átt sér stað í vinnudeilum kennara. Verkfall grunnskólakennara 2004 og 1995 stóðu í meira en mánuð.
Sjómenn fóru í verkfall á árinu 2001, og í 10 vikur frá miðjum desember 2016 fram í febrúar 2017.
BHM fór í verkfall 1984. Framhaldsskólakennarar fóru í verkfall 1995.
Reykjanes
thumb|right|Hraun og saltfláki á yfirborði á Reykjanesi Reykjanes er hællinn, suðvestasta táin, á Reykjanesskaga. Nesið er eldbrunnið, þar eru lág fjöll og hnúkar úr móbergi, jarðhiti, klettótt strönd og hraun runnið í sjó fram. Á Reykjanesi ber mest á Skálafelli, sem er hæsta fellið, og Valahnúk eða Valahnúkum, sem er(u) yst. Mikið brotnar úr Valahnúk á hverju ári, enda brýtur hafaldan úr honum nánast í hverju roki. Yst á tánni eru svokallaðar Skemmur. Þar hefur sjór brotið hella undir efsta hraunlagið og hafa hellisþökin sums staðar brotnað niður. Þetta veldur því að þegar hvasst er og álandsvindur (suðvestan) þá brotnar hafaldan með miklum dyn inn í hellana og standa svo gosstrókar upp um götin. Er þetta oft mikið sjónarspil.
thumb|right|Reykjanesvirkjun thumbnail|Reykjanesviti thumbnail|Hólmsbergsviti (hann er ekki á Reykjanesi) Sunnan og austan við Valahnúk er gjá nokkur, sem nefnd er Valborgargjá. Í henni er hraungjóta nokkur eða sprunga með vatni, sem áður var volgt. Yfir hana var byggt hús eða skúr snemma á 20. öld og þar kennt sund áður en sundlaugar komu til sögu í byggðarlögunum á utanverðum Reykjanesskaga og man enn margt eldra fólk eftir því er það var að læra að synda þar. Á ströndinni utan við Valbjargargjá er Valahnúkamöl, stórgrýtt fjara þar sem allir steinarnir eru lábarðir og núnir. Margir telja að nafnið Valbjargargjá sé afbökun, því að Valahnúkur heitir líka Valabjörg, og gæti gjáin þá augljóslega heitið Valabjargagjá, sem hefði afbakast í Valbjargargjá og Valborgargjá.
Reykjanesviti
Á Reykjanesi var fyrsti viti á Íslandi reistur árið 1878. Hann var uppi á Valahnúk. Árið 1896 urðu jarðskjálftar sem röskuðu undirstöðu vitans og varð þá ljóst að byggja varð nýjan vita. Hann var reistur á Bæjarfelli um 400 m frá Valahnúk. Þeirri staðsetningu fylgdi þó sá galli, að Skálafell skyggir á vitann séð úr suðaustri. Þess vegna var reistur annar lítill viti úti á Skemmum og kalla sumir hann hálfvitann. Frá Reykjanesi er óslitið haf allt til Suðurskautslandsins.
Reykjanesröst
Fyrir Reykjanes liggur erfið siglingaleið, sem er sú fjölfarnasta við strendur landsins. Það er sundið á milli Reykjaness og Eldeyjar, sem heitir Húllið. Í Húllinu er Reykjanesröst, sem er straumþung og getur bára orðið þar mjög kröpp í vissum áttum og eftir sjávarföllum.
Betur fór hins vegar þegar nýsköpunartogarinn Jón Baldvinsson RE strandaði skammt austan litla vitans á Reykjanesi í endaðan mars 1955. Togarinn sigldi á fullri ferð upp í stórgrýtisurð undir hátt í 40 metra háu bjargi. Björgunarsveitinni Þorbirni auðnaðist þá að bjarga allri áhöfn togarans, 42 mönnum, með fluglínutækjum og er þetta fjölmennasta björgun úr strönduðu íslensku skipi.
Héraðsflói
thumb|Héraðsflói. Héraðsflói er flói á Austurlandi. Jökulsá á Brú og Lagarfljót renna þar til hafs. Héraðssandur heitir strandlengjan sem er um 25 kílómetrara að lengd.
25. apríl
25. apríl er 115. dagur ársins (116. á hlaupári) samkvæmt gregoríanska tímatalinu. 250 dagar eru eftir af árinu.
Mandarínönd
Mandarínönd (fræðiheiti: Aix galericulata) er fugl af andaætt. Mandarínönd er meðalstór trjáönd (Carinini) ættuð úr Austur-Asíu og er skyld hinni norðuramerísku brúðönd. Trjáendur eru endur sem verja miklum tíma í trjám en eru svipaðar buslöndum. Mandarínönd er 41 - 49 sm löng með 65-75 sm vænghaf. Karlfuglinn er afar litskrúðugur og þekkist auðveldlega. Hann hefur rauðan gogg, stóra hvítar flekki yfir auga og rauðleitt andlit. Brjóstið er fjólublátt með tveimur lóðréttum röndum og á bakinu eru tvo appelsínugul "segl". Kvenfuglinn (kollan) er svipuð kvenfugli brúðandar með hvítan hring kringum auga og strípu sem liggur niður og aftur með auga en fölari að neðan. thumb|left|Kolla með unga í skemmtigarði í London
Villtar mandarínendur verpa í þéttum skógi í nágrenni við grunn vötn, votlendi eða tjarnir. Mandarínendur í haldi gera hreiður í trjám nærri vatni og verpa níu til tólf eggjum í apríl eða maí. Karlfuglinn ver hreiður og kollu á útungunartíma en fer sína leið áður en ungar skríða úr eggjum. Skömmu eftir að ungar koma úr eggjum flýgur móðirin niður úr trénu og fær ungana til að hoppa úr hreiðri. Þegar ungar eru komnir úr hreiðri fara þeir í humátt eftir móður sinni að vatni. Asíustofn mandarínanda eru farfuglar sem halda til á veturna í Austur-Kína og Suður-Japan.
Mandarínendur éta með því að busla í vatni eða ganga á landi. Þær éta aðallega jurtir og fræ en einnig snigla, skordýr og litla fiska. Á veturna éta þær hnetur og korn. Á vorin éta þær skordýr, snigla, fiska og vatnajurtir. Á sumrin éta þær orma, litla fiska, froska, lindýr og litla snáka. Þær éta aðallega kvölds og morgna en halda sig í trjám eða á jörðu niðri á daginn.
Mandarínönd sést stöku sinnum á Íslandi en er sjaldgæf. thumb|right|Karlfugl á flugi
Hugblær
Hugblær er hugtak sem tengist ljóðalestri. Það tengist þeim tilfinningum sem ljóðið vekur hjá lesendanum
Vollastónít
Vollastónít myndast þegar óhreinn kalksteinn eða dólómít verður fyrir mjög háum hita og þrýstingi, sem stundum gerist í nærveru kísilberandi vökva eins og í skörum eða í snertingu við myndbreytt berg. Tengd steinefni eru: granat, vesuvianite, díopsít, tremolít, epidót, plagíóklas feldspat, pýroxen og kalsít Vollastónít fellur undir kristalla- og steindafræði og er kennt við enska efna- og steinefnafræðinginn William Hyde Wollaston (1766–1828). Sumir af þeim eiginleikum sem gera Vollastónít svo gagnlega eru há birta og hvítur litur, lítill raka- og olíuupptaka og lítið rokgjarnt innihald. Vollastónít er aðallega notað í leirvörur, núningsafurðir (hemla og kúplingar), málmsmíði, málningarefni og plast.
Brimsa
Brimsuflugur (fræðiheiti: Oestridae) er ætt sníkjuflugna sem verpa á lifandi spendýr, en lirfur þeirra eru þekktar fyrir að valda lirfuóværu í holdi eða iðrum dýra. Lirfur þeirra grafa sig inn í líkama hýsilsins í gegnum húð og valda oft mikilli þjáningu og að lokum dauða. Sú ættkvísl brimsa sem herjar einvörðungu á iður dýra eru kallaðar Vembur. Fjósabrimsan (Dermotobia hominis) er eina tegundin af brimsum sem þekkt er fyrir að markvisst leggjast á mannfólk sem og húsdýr.
Brimsur eru alræmdir skaðvaldar en þær útbreiddustu eru:
Fennísk tungumál
Fennísk tungumál eru grein úralskra mála sem töluð eru á svæðinu í kringum Eystrasalt, helst í Finnlandi og Eistlandi. Málhafar fennískra mála eru um það bil 7 milljónir.
Fennísk mál eru átta samtals. Stærstu tvö málin eru finnska og eistneska en þau eru opinber mál í þeim löndum þar sem þau eru töluð. Meðal hinna fennísku málanna eru ingríska og votíska, sem töluð eru í Ingríu við Kirjálabotn, líflenska sem töluð var einu sinni um sundið við Riga. Í norðaustri eru kirjálska, lúdíska og vepsíska talaðar.
Smærri málin í fennísku greininni eru í útrýmingarhættu. Síðasti málhafi líflensku lést árið 2013 en aðeins tylft málhafa votísku er enn á lífi.
Broddgeltir
Broddgeltir (fræðiheiti: Erinaceidae) eru ætt spendýra.
Il manifesto
Il manifesto er ítalskt dagblað með höfuðstöðvar í Róm sem aðhyllist kommúnisma en er ótengt stjórnmálaflokkum. Upphaflega var það stofnað af nokkrum róttækum blaðamönnum 1969 sem mánaðarrit en var breytt í dagblað 28. apríl 1971. Dagblaðið er þekkt fyrir snjalla háðsádeilu í fyrirsögnum.
Mosar
Mosar (fræðiheiti Bryophytes) eru litlar grænar plöntur, sem flestar hafa blöð og stöngul. Mosar hafa engar rætur og því halda þeir sér föstum og sjúga upp næringu með þráðum. Mosar fjölga sér með gróum. Upp af gróinu sprettur forkímsþráður og mosinn sjálfur upp af honum. Þegar eggfruman er frjóvguð, vex upp af henni stafur með bauklaga gróhirslu. Mosajurtin er hinn kynjaði ættliður, en gróhirslan og þráðurinn kynlaus.
Vísindi sem rannsóknir á mosum er heitir mosafræði.
Flokkun
Mosum er skipt í soppmosa (Marchantiophyta), hornmosa (Anthocerotophyta) og baukmosa (Bryophyta). Í öllum heiminum er talið að séu 35 þúsund tegundir mosa, sem skiptast í 177 ættir og 1822 ættkvíslir.
Mosar á Íslandi
Mosar eru mjög algengir á Íslandi. Þeir finnast innan um nær allan gróður en eru stundum sjálfir aðalgróðurinn, einkum í ófrjórri jörð, bæði til fjalla og á láglendi, t.d. í hraunum og móum. Þeim nægir örlítil fokmold, sem sest í holur, jafnvel í nýlegum hraunum. Fáir hafa lagt stund á mosafræði, en flestir þekkja þó grámosann á hraunum og fagurgræna dýjamosann við kaldar uppsprettur, dý. Hér á landi vaxa um 600 tegundir, eða álíka margar og allar villtar háplöntutegundir á landinu.
thumb|250 px|Lífsferill mosa|right
Flensborgarskóli
Flensborgarskóli er framhaldsskóli í Hafnarfirði. Upphaflega var skólinn stofnaður sem barnaskóli 1877 með gjöf jarðarinnar Hvaleyrar. Skólinn fékk bréf frá stiftsyfirvöldum 18. febrúar 1878 og hóf starfsemi haustið eftir. Árið 1882 var honum breytt í alþýðu- og gagnfræðaskóla. Þar varð til fyrsti vísir að kennaramenntun á Íslandi. Árið 1970 tóku framhaldsdeildir til starfa við skólann og árið 1978 var honum breytt í fjölbrautaskóla.
Séra Þórarinn Böðvarsson, prófastur á Görðum á Álftanesi, stofnaði skólann til minningar um son sinn, Böðvar, sem dó 19 ára gamall árið 1869. Undir skólann keypti séra Þórarinn gamalt verslunarhús við sunnanverðan Hafnarfjörð. Á þeim stað höfðu upphaflega verslað kaupmenn frá Flensborg á Suður-Jótlandi og var verslunin kennd við heimabæ þeirra og kölluð Flensborgarverslun og staðurinn í daglegu tali kallaður Flensborg. Af þessu er heiti skólans dregið og skólinn hefur haldið nafninu þótt hann sé núna á öðrum stað í bænum.
Knattspyrnudeild KR
Knattspyrnudeild KR var formlega stofnuð árið 1948 þegar að ný deildarskipting leit dagsins ljós innan knattspyrnufélagsins. Knattspyrnudeild KR hefur náð góðum árangri í gegnum tíðina. Innan hennar geta margir aldurshópar æft knattspyrnu undir leiðsögn þjálfara hjá KR.
Þeir eru ríkjandi Bikarmeistarar í karlaflokki.
Meistaraflokkur karla
Núverandi þjálfari meistaraflokks karla er Willum Þór Þórsson en hann er einnig yfirmaður knattspyrnumála, Arnar Gunnlaugsson er aðstoðarþjálfari. Ráðgjafi meistaraflokks og KR Akademíunar er Viðar Halldórsson og Lúðvík J. Jónsson er liðsstjóri.
Hræringur
Hræringur kallast spónamatur sem er gerður með því að bæta skyri út í graut, oftast hafragraut en einnig þekktist að nota aðrar grautartegundir, svo sem bygggrjóna, hrísgrjóna-, rúgmjöls- eða fjallagrasagraut. Oftast var notaður kaldur grautur en einnig þekktist að blanda heitum graut saman við skyrið.
Knattspyrnudeild KR
Leikmenn
thumb|400px|Frá vinstri (af þeim sem snúa ekki baki í myndina): Óskar Örn Hauksson, [[Björgólfur Takefusa, Bjarni Guðjónsson, Viktor Bjarki Arnarsson og Jónas Guðni Sævarsson.]]
Myndmál
Myndmál er partur af bragfræði sem skiptist í beina og óbeina mynd. Myndmál tengist líkingum sem skiptast í viðlíkingar, myndhverfingar og persónugervingar
Knattspyrnudeild KR
Evrópuleikir KR
thumb|350px|KR hefur keppt við lið frá löndum sem eru lituð blá á þessu korti, 22 lönd alls.
Hræringur
Hræringur var mjög algengur matur á Íslandi áður fyrr en sést nú mun sjaldnar. Hann er oft borðaður með mjólk út á, ásamt blóðmör eða lifrarpylsu.
Myndmál
Bein Mynd
Bein mynd er þegar skáldið bregður upp mynd líkt og um málverk af tilteknu fyrirbæri sé að ræða. Það lýsir yrkisefninu nákvæmlega eins og það blasir við því.
Knattspyrnudeild KR
Meistaraflokkur kvenna
Núverandi þjálfari meistaraflokks kvenna er Björgvin Karl Gunnarsson
Myndmál
Bein Mynd
Dæmi: Vopnaður friður
Óbein Mynd
Óbein mynd er þegar hlutum eða fyrirbærum eru líkt við eitthvað sem þau eru ekki.
Podocarpus rusbyi
Podocarpus rusbyi er sígrænt tré frá Bólivíu.
UNESCO-skólar
UNESCO-skólar hafa verið til frá árinu 1953. Markmið UNESCO-skóla er að auka og hvetja til menntunar um mál er tengjast markmiði UNESCO; að stuðla að friði og öryggi með því að efla samvinnu þjóða í mennta-, vísinda- og menningarmálum og efla þannig almenna tiltrú og virðingu fyrir réttlæti, lögum og mannréttindum, án tillits til trúarbragða, kynþáttar, kynferðis eða tungumála. UNESCO-skólar framkvæma eigin verkefni sem tengjast markmiðum UNESCO og eru oft í samvinnu við UNESCO-skóla í öðrum löndum. Einnig geta skólar tekið upp flaggskipaverkefni frá UNESCO sem alls eru 10 talsins. UNESCO-skólar eru nú um það bil 10.000 og starfa í 181 landi.
Á Íslandi hefur Félag Sameinuðu þjóðanna séð um innleiðingu UNESCO-skóla síðan 2014 í samstarfi við UNESCO-nefndina á Íslandi.
Regína Ósk Óskarsdóttir
Ferill
Tvö ár í röð vann Regína söngkeppnina sem haldin var í félagsmiðstöðinni Árseli. Þá var hún 14 ára gömul en upp frá því var hún einsöngvari í skólakórnum í Árbæjarskóla út grunnskólagönguna. Því næst lá leiðin í Menntaskólann við Hamrahlíð.
Með skólanum lærði hún söng í Söngskóla Reykjavíkur og lauk þaðan 3 stigum á einu ári. Samtímis söng hún með sönghóp sem kallaður var Söngsystur. Þessi sönghópur kom fram við hin ýmsu tækifæri s.s á árshátíðum, í afmælum og í brúðkaupum. Söngsystur vöktu athygli á Hótel Íslandi þegar sett var saman söngskemmtun með ýmsum lögum, bæði erlendum og innlendum, og voru þær fengnar til þess að syngja í þessari sýningu. Sýningin var kölluð „Bítlaárin“ og ásamt þeim Söngsystrum sungu þar Björgvin Halldórsson, Pálmi Gunnarsson, Bjarni Arason og fleiri. Sýningin var mjög vinsæl og gekk á annað ár.
Regína tók þátt í söngkeppni MH 1996 og vann hana og fór þar með í lokakeppni Söngvakeppni framhaldsskólanna sem var haldin í fyrsta skipti í Laugardalshöllinni. Þar lenti hún í 2. sæti. Hún útskrifaðist sem stúdent 1997, frá Menntaskólanum við Hamrahlíð.
Árið 2001 tók hún þátt, ásamt Gospelkompaníinu, í Landslagi Bylgjunnar og söng þar lag eftir Jon Kjell Seljeseth sem heitir Right there og lentu þau í 2. sæti. Þetta sama ár fór hún sem bakraddasöngkona í Söngvakeppni evrópskra sjónvarpsstöðva í Kaupmannahöfn með laginu Angel. Regína fór síðan í annað skiptið út í Eurovision árið 2003 með Birgittu Haukdal. Árið 2005 fór hún út með Selmu Björnsdóttur með lagið „If I had your love“. Árið 2006 varð Regína Ósk í öðru sæti í undankeppninni hérlendis með lagið Þér við hlið. Regína Ósk ásamt Friðriki Ómari sem saman mynda Eurobandið, sigruðu árið 2008 með laginu „This is my life“. Þau kepptu saman í Eurovision í Belgrad í Serbíu og urðu fyrst Íslendinga til að komast upp úr undankeppninni frá því að slíkt keppnisfyrirkomulag var tekið upp árið 2004.
Regína Ósk hefur sungið inn á hinar ýmsu plötur bæði sem sóló og bakrödd með öllum fremstu tónlistarmönnum landsins.
Asparvendill
Asparvendill (fræðiheiti: Taphrina populina ) er sveppur sem var fyrst lýst af Elias Fries. Hann sníkir á öspum og hefur aðallega fundist hérlendis á Vestur- og Suðurlandi.
1374
thumb|right|Francesco Petrarca. Árið 1374 (MCCCLXXIV í rómverskum tölum)
Á Íslandi
Fædd
Dáin
Lúðrasveitin Svanur
Lúðrasveitin Svanur (oft nefnd Svanurinn) er íslensk lúðrasveit sem var stofnuð þann 16. nóvember 1930 og hefur starfað óslitið síðan. 1962 kom Svanurinn sér upp búningum sem eru einkenni Svansins enn í dag. Búningarnir eru bláir að lit og fyrirmyndin frá Bandaríkjunum, en allir saumaðir á Íslandi. Árið 1970, á fjörutíu ára afmæli Svansins, spilaði Svanurinn inn á fyrstu innlendu steríóplötuna á Íslandi. Fálkinn gaf hana út, en um upptökuna sá Pétur Steingrímsson. Þetta var fjögurra laga plata og vakti mikla athygli, og þrátt fyrir þær frumstæðu aðstæður sem platan var tekin upp við er útkoman merkilega góð allavega er spilamenskan bara nokkuð góð, þetta voru eitt af þeim góðu og mörgum hlutum sem Jón Sigurðsson gerði fyrir Svaninn.
1374
Erlendis
Fædd
Dáin
Lúðrasveitin Svanur
Lúðrasveitin Svanur er fastagestur á lúðrasveitarhátíðinni í Bad Orb. Sveitin hefur farið þangað á tveggja ára fresti um árabil.
Árið 2015 stóð Svanurinn fyrir hópfjármögnun fyrir nýja búninga og náði setti marki. Í framhaldi af því komu nýjir búningar sem frumsýndir voru 17. júní 2016. Búningana hannaði Ragna Fróðadóttir og eru þeir frábrugðnir gömlu búningunum að því leyti að jakkinn er lokaður að framan. Gömlu búningarnir voru með opinn jakka að ofan. Þurfti því ávallt að vera í hvítri skyrtu með bindi undir jakkanum.
Svanurinn hefur ávallt verið í fremstu röð lúðrasveita á Íslandi og er núverandi vinningshafi Monthlemmsins mikla - farandgrips sem keppt er um árlega frá árinu 2018. Monthlemmurinn mikli veitir viðkomandi vinningssveit ótakmarkaðan montrétt í eitt ár - þar til keppnin fer fram að nýju. Fyrsta keppnin fór fram 18. ágúst 2018 á Menningarnótt í Reykjavík.
Lúðrasveitin Svanur er með netsíðuna Svanur.is
Stjórnendur Svansins hafa verið:
Heiðursfélagar Svansins eru: